
                   ROMÂNIA


    JUDEŢUL CONSTANŢA

    CONSILIUL LOCAL CUMPĂNA

      Str. Şos. Constanţei, Nr. 132 , CUMPĂNA

       Telefon: 0241- 739.845, FAX: 0241-739.003

  



    
 Email : registratura@primaria-cumpana.ro 
Anexa nr. 3 la P.H. nr. ……./…..10.2023
CONTRACT 

de delegare a gestiunii Serviciului Public de

Salubrizare al comunei Cumpana, jud. Constanța
în temeiul art.28, alin. (2) lit. b) și alin (2^1)  din Legea nr. 51/2006 privind serviciile comunitare de utilitati publice, republicată și modificată prin O.U.G nr.58/19.09.2016

CAPITOLUL I

Părţi contractante

Între Comuna  Cumpăna jud. Constanța cu sediul în comuna Cumpăna,  judeţul Constanța reprezentată de doamna Mariana Gâju având funcţia de Primar, telefon/fax 0241/739003, având CUI 4618170, cont RO23TREZ24A740501200104X deschis la Trezoreria Eforie ,în calitate de delegatar, pe de o parte,

         şi 

Societatea SALUBRIZARE ȘI GOSPODARIE CUMPANA S.R.L., cu sediul  în comuna Cumpăna, str.Străjii, nr.93, judeţul Constanța,înregistrată la Oficiul Registrul Comerțului cu nr. J13/1489/20.08.2010, Cod unic de înregistrare 27302965 atribuit fiscal: Ro, având contul bancar RO81TREZ2365069XXX000897  reprezentată prin domnul Dabija Adrian Florin,  având funcţia de administrator în calitate de delegat,
        
În temeiul art.28, alin. (2) lit. b) și alin (2^1)  din Legea nr. 51/2006 privind serviciile comunitare de utilități publice, republicată și modificată prin O.U.G nr. 58/19.09.2016 și a Hotărârii Consiliului Local al comunei Cumpăna de aprobare a delegării gestiunii serviciului public de salubrizare. nr. 92 din 26.07.2023, s-a încheiat prezentul contract de delegare de gestiune a serviciului de salubrizare.

CAPITOLUL II

Obiectul contractului de delegare de gestiune a serviciului de salubrizare
Art. 1. – Obiectul contractului de delegare a gestiunii constă în dreptul şi obligaţia de a presta activitatea specifică serviciului de salubrizare, inclusiv dreptul şi obligaţia de a administra şi de a exploata infrastructura tehnico-edilitară aferentă serviciului/activităţilor în aria administrativ-teritorială a comunei Cumpana. 
Art. 2. – Serviciile publice de salubrizare, care fac obiectul prezentului contract de delegare, cuprinde următoarele activităţi :

a) colectarea separată şi transportul separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat;

b) sortarea deşeurilor de hârtie, carton, metal, plastic şi sticlă colectate separat din deşeurile municipale în staţii de sortare, inclusiv transportul reziduurilor rezultate din sortare la depozitele de deşeuri şi/sau la instalaţiile de valorificare energetică;

c) măturatul, spălatul şi stropitul căilor publice din localitate, inclusiv colectarea şi transportul deşeurilor de pământ şi pietre provenite de pe căile publice la depozitele de deşeuri, precum şi a deşeurilor provenite din coşurile stradale la depozitele de deşeuri şi/sau la instalaţiile de tratare;

d) curăţarea şi transportul zăpezii de pe căile publice din localitate şi menţinerea în funcţiune a acestora pe timp de polei sau de îngheţ;

Art. 3. – Obiectivele delegatarului sunt:

a) îmbunătăţirea condiţiilor de viaţă ale cetăţenilor prin promovarea calităţii şi eficienţei  acestor servicii;

b)  promovarea calităţii şi eficienţei acestor servicii;

c)  dezvoltarea durabilă a serviciilor;

d) protecţia mediului înconjurător.

   
 Art. 4. - Categoriile de bunuri ce vor fi utilizate de delegat în derularea delegării sunt următoarele:

    a) bunuri de retur:


- investiţiile realizate de delegat pe durata contractului de delegare de gestiune conform programului anual de investiții care va fi stabilit prin Hotărâre a Consiliului Local Cumpăna;
    b) bunuri proprii:


- bunurile proprietate ale delegatului şi care nu se transmit delegatarului la expirarea contractului.


- bunuri proprii: care aparţin delegatului şi au fost folosite de către acesta pe durata delegării pentru prestarea serviciului delegat: maşini, utilaje, materiale etc. necesare desfăşurării în condiţii de eficienţă şi eficacitate a exploatării serviciului de salubrizare.
CAPITOLUL III

Dispoziţii generale

Art. 5. Contractul de delegare are ca anexe obligatorii următoarele:

a) regulamentul serviciului de salubrizare – anexa 1;

b) caietul de sarcini al serviciului de salubrizare – anexa 2;

c) procesul-verbal de predare-preluare a bunurilor – anexa 3;

d) indicatori tehnici corelaţi cu ţintele/obiectivele asumate la nivel naţional – anexa 4.

e) tarifele practicate la data semnării contractului – anexa 5

Art. 6. - (1) Consiliul Local al Comunei Cumpăna, păstrează prerogativele privind adoptarea politicilor şi a strategiilor de dezvoltare a serviciilor  publice de salubrizare, precum şi dreptul de a  urmări, de a controla şi de a supraveghea îndeplinirea obligaţiilor privind realizarea serviciilor publice de salubrizare:

a) respectarea şi îndeplinirea obligaţiilor contractuale asumate de operatorii de salubrizare;

b) respectarea calităţii serviciilor prestate/furnizate;

c) respectarea parametrilor serviciilor furnizate/prestate;

d) respectarea modului de administrare, exploatare, conservare şi menţinere în funcţiune, dezvoltare şi/sau modernizare a infrastructurii edilitar-urbane aferente serviciilor publice de salubrizare, încredinţată prin contractul de delegare;

e) respectarea tarifelor pentru  serviciile de salubrizare;

(2)  Societatea este obligată să solicite eliberarea licenței de la A.N.R.S.C., în termen de 90 zile de la data încheierii prezentului contract, conform dispozițiilor art. 49, alin. (3) din Legea nr. 51/2006 privind serviciile comunitare de utilitati publice, republicată și modificată prin O.U.G nr.58/19.09.2016

 (3) La încheierea contractelor de prestări servicii cu utilizatorii se vor utiliza contractele elaborate Ordinului A.N.R.S.C. nr.112/2007, privind aprobarea Contractului - cadru de prestare a serviciului de salubrizare a localităţilor.

CAPITOLUL IV

Termenul

Art. 7. – (1) Durata contractului de delegare este de 5 ani, începând de la data de 19.09.2023.


(2) După finalizare celor 5 ani, în baza unei analize întocmite de autoritățile administrației publice locale ale comunei Cumpăna, se va hotărî, după caz, menținerea formei de gestiune directă cu 
societatea înființată de Consiliul Local al comunei Cumpăna și capital integral al comunei Cumpăna și respectiv prelungirea duratei contractului de delegare, prin act adițional.

(3) În momentul desemnării ofertantului câștigător al licitației în vederea implementării  proiectului Sistemului de Management Integrat al Deșeurilor la nivelul județului, efectele contractului vor inceta de plin drept, cu un preaviz prealabil de 3 luni si fara plata unei despagubiri

CAPITOLUL V

Redevenţa

Art. 9.- Redevența lunară care va fi plătită de  delegat este de  1.500 lei/ luna. 
CAPITOLUL VI
Drepturile părţilor

Drepturile delegatului:
Art. 10. – Operatorul are următoarele drepturi:

a) de a exploata, în mod direct, pe riscul şi pe răspunderea sa, bunurile, activităţile şi serviciile 
publice de salubrizare ce fac obiectul contractului de delegare;

b)   să încaseze contravaloarea serviciului de salubrizare prestat/contractat, corespunzător tarifului 
aprobat de autorităţile administraţiei publice locale, determinat în conformitate cu normele metodologice elaborate şi aprobate de A.N.R.S.C.;

c) să asigure echilibrul contractual pe durata contractului de delegare a gestiunii;

d) să solicite ajustarea tarifului în raport cu evoluţia generală a preţurilor şi tarifelor din economie;

e) să propună modificarea tarifului aprobat în situaţiile de schimbare semnificativă a echilibrului contractual;

f)  să aibă exclusivitatea prestării serviciului de salubrizare pentru toţi utilizatorii din raza unităţii 
administrativ-teritoriale a comunei Cumpăna;

g) să aplice la facturare tarifele aprobate de autoritatea administraţiei publice locale;

h) să suspende sau să limiteze prestarea serviciului, fără plata vreunei penalizări, cu un preaviz de 5 
zile lucrătoare, dacă sumele datorate nu au fost achitate după 45 de zile de la primirea facturii;

i) să solicite recuperarea debitelor în instanţă.

Drepturile delegatarului:
Art. 11.- Delegatarul are următoarele drepturi :

a) de a  inspecta bunurile delegate, de a verifica stadiul de realizare a investiţiilor, precum şi modul 
în care este satisfăcut interesul public prin realizarea serviciului public de salubrizare, verificând respectarea obligaţiilor asumate prin contractul de delegare;

b) de a modifica în mod unilateral partea reglementată a contractului de delegare din motive excepţionale legate de interesul naţional sau local;
c) de  a stabili programele de reabilitare, extindere şi modernizare a dotărilor existente ;

d) de a coordona proiectarea şi execuţia lucrărilor de investiţii în scopul realizării acestora într-o concepţie unitară, corelată cu programele de dezvoltare economico-socială a comunei şi de amenajare a teritoriului ;

e)  de a aproba studiile de fezabilitate privind reabilitarea, extindere şi modernizarea dotărilor publice aferente serviciilor publice de salubrizare ;
f) de a realiza investiţii de interes comun în domeniul infrastructurii tehnico-edilitare aferente serviciilor publice de salubrizare şi/sau prin asociere intercomunală ;

g) de a finanţa realizarea de lucrări necesare serviciilor publice de salubrizare ;

h) de a contracta şi a garanta , în condiţiile legii, împrumuturi pentru finanţarea programelor de investiţii din infrastructura aferentă serviciilor publice de salubrizare.
CAPITOLUL VII
Obligaţiile părţilor
Obligaţiile delegatului:
Art. 12.- Delegatul are următoarele obligaţii :

    a) să obţină de la autorităţile competente avizele, acordurile şi autorizaţiile necesare prestării/furnizării serviciului/activităţii delegate;

    b) să respecte angajamentele luate prin contractul de delegare a gestiunii;

    c) să respecte prevederile regulamentului serviciului delegat, caietului de sarcini al serviciului şi ale celorlalte reglementări specifice serviciului delegat;

    d) să servească toţi utilizatorii din unitatea administrativ-teritorială unde i-a fost delegat/delegată serviciul/activitatea;

    e) să respecte indicatorii de performanţă prevăzuţi în anexa ……la regulamentul serviciului delegat;

    f) să furnizeze delegatarului informaţiile solicitate şi să asigure accesul la toate informaţiile necesare în vederea verificării şi evaluării funcţionării şi dezvoltării serviciilor publice delegate în conformitate cu clauzele contractului de delegare şi cu prevederile legale în vigoare;

    g) să aplice metode performante de management care să conducă la reducerea costurilor de operare, inclusiv prin aplicarea procedurilor concurenţiale oferite de normele legale în vigoare;

    h) să preia de la delegatar, pe bază de proces-verbal de predare-preluare, patrimoniul necesar desfășurării activității ;

    i) să efectueze serviciul public delegat conform prevederilor regulamentului serviciului şi caietului de sarcini, în condiţii de calitate şi eficienţă ;

    k) să nu subdelege serviciul şi bunurile care fac obiectul delegării gestiunii;

    l) să plătească redevenţa la valoarea prevăzută şi la termenul stabilit în contractul de delegare a gestiunii;

    m) să ia toate măsurile necesare privind bunurile de retur, astfel încât, la încheierea contractului de delegare, să nu fie afectată capacitatea delegatarului de a realiza serviciul;

    n) să fundamenteze necesarul anual de fonduri pentru investiţii din surse proprii;
    o) să propună delegatarului scoaterea din funcţiune a mijloacelor fixe aparţinând patrimoniului delegat în baza legislaţiei în vigoare;

    p) să transmită delegatarului modificările de patrimoniu apărute în cursul anului, precum şi situaţia patrimoniului public (cantitativ şi valoric) la data de 31 decembrie a fiecărui an pentru înregistrarea în contabilitatea acesteia;

    r) să restituie bunurile de retur, în deplină proprietate, în mod gratuit şi libere de orice sarcini, la încetarea contractului de delegare a gestiunii;

    s) la încetarea contractului de delegare a gestiunii din alte cauze decât termenul, forţa majoră, delegatul este obligat să asigure continuitatea prestării activităţii în condiţiile stipulate în contract, până la preluarea acesteia de către delegatar, dar nu mai mult de 90 de zile;

    ş) să notifice cauzele de natură să conducă la reducerea activităţii şi măsurile ce se impun pentru asigurarea continuităţii activităţii;

    t) să ia măsurile necesare privind igiena, siguranţa la locul de muncă şi normele de protecţie a muncii;
    ţ) să predea la încheierea contractului toată documentaţia tehnico-economică referitoare la serviciul gestionat;
    u) să respecte condiţiile impuse de natura bunurilor, activităţilor sau serviciilor publice (protejarea secretului de stat, materiale cu regim special, condiţii de siguranţă în exploatare, protecţia mediului, protecţia muncii, condiţii privind folosirea şi protejarea patrimoniului etc.);

    v) în cazul în care delegatul sesizează existenţa sau posibilitatea existenţei unei cauze de natură să conducă la imposibilitatea realizării activităţii ori serviciului public, va notifica de îndată acest fapt autorităţii publice, în vederea luării măsurilor ce se impun pentru asigurarea continuităţii activităţii sau serviciului public;

     x) să preia gunoiul menajer depozitat in containere amplasate pe teritoriul comunei Cumpăna.

     y) să facă demersurile necesare în vederea obținerii licenței de operare de la A.N.R.S.C. în termen de 90 zile  de la data semnării contractului de delegare a gestiunii, în caz contrar, contractul de delegare a gestiunii serviciului de salubrizare.

Obligaţiile delegatarului:
Art. 13. – Delegatarul are următoarele obligaţii :

    a) să predea delegatului la data intrării în vigoare a contractului de delegare toate bunurile, echipamentele şi dotările aferente întregii activităţi, cu inventarul existent, libere de orice sarcini, pe bază de proces-verbal de predare-preluare;

    b) să notifice părţilor interesate, la cerere, informaţii referitoare la încheierea prezentului contract de delegare;

    c) să faciliteze delegatului autorizarea lucrărilor şi investiţiilor pe domeniul public şi privat, în conformitate cu reglementările legale în vigoare;

    d) să îşi asume pe perioada derulării contractului de delegare toate responsabilităţile şi obligaţiile ce decurg din calitatea sa de proprietar;

    e) să ia toate măsurile pentru înlocuirea bunurilor pe care le scoate din uz, în aşa fel încât să se păstreze capacitatea de a realiza serviciul public delegat;

    f) să nu îl tulbure pe delegat în exerciţiul drepturilor rezultate din prezentul contract de delegare;

    g) să nu modifice în mod unilateral contractul de delegare, în afară de cazurile prevăzute expres de lege;

    h) să notifice delegatului apariţia oricăror împrejurări de natură să aducă atingere drepturilor acestuia;
    i) să verifice periodic următoarele: serviciile publice furnizate şi nivelul de calitate al acestora; îndeplinirea indicatorilor de performanţă şi aplicarea penalităţilor pentru neîndeplinirea acestora; asigurarea unor relaţii echidistante şi echilibrate între delegat şi utilizatori; clauzele de administrare, întreţinere şi predare a bunurilor publice, planul social de limitare a efectelor negative ale concedierilor.

j) să fundamenteze şi să supună aprobării tarifele ce vor fi utilizate pentru serviciul/activitatea delegat/delegată;

CAPITOLUL VII
Cantitatea şi calitatea serviciilor, indicatori de performanţă


Art. 14.- (1) Indicatorii de performanţă, cantitatea şi calitatea serviciilor sunt prevăzute în caietul de sarcini parte integrantă din contract.

(2) Indicatorii de performanţă stabilesc condiţiile ce trebuie respectate de operator în asigurarea serviciilor publice de salubrizare.

(3) Indicatorii de performanţă asigură condiţiile pe care trebuie să le îndeplinească serviciile publice de salubrizare, având în vedere:

a) continuitatea din punct de vedere cantitativ şi calitativ;

b) adaptarea permanentă la cerinţele utilizatorilor ;

c) excluderea oricărei discriminări privind accesul la serviciile publice

 de salubrizare ;

          d) respectarea reglementărilor specifice din domeniul  salubrizării.

CAPITOLUL IX

Tarife practicate şi formulele de actualizare a acestora.

Modul de încasare a facturilor

Art. 15. Nivelul tarifelor practicate la data semnării contractului sunt aprobate prin HCL. 
nr. 182/28.12.2022, conform Anexei 5.
Art. 16. Tarifele practicate se pot modifica în situaţiile de schimbare semnificativă a echilibrului  contractual și se vor aproba de către Consiliul Local al Comunei Cumpăna în baza fișelor de fundamentare întocmite de operator conform Ordinului Președintelui A.N.R.S.C. nr. 109/2007. 

Art. 17. Ajustarea sau modificarea tarifelor, se va face conform Ordinului A.N.R.S.C. nr. 640/2022 – privind aprobarea Normelor metodologice de stabilire, ajustare sau modificare a tarifelor pentru activităţile de salubrizare, precum şi de calculare a tarifelor/taxelor distincte pentru gestionarea deşeurilor şi a taxelor de salubrizare
Art. 18. Decontarea şi respectiv încasarea facturilor se va face lunar, în condiţiile legii prin mijlocele legale specifice, pe baza situaţiilor de plată lunare, întocmite de delegat conform proceselor verbale de recepţie, confirmate de către părţile contractante.
Modul de încasare a facturilor
Art. 19. a) În vederea achitării serviciilor prestate, operatorul va depune la Primărie, până cel târziu în data de 10 a fiecărei luni documentaţia de plată pentru luna anterioară.
a) Delegatarul va verifica şi va aviza documentaţia depusă, o dată cu depunerea documentației
b) Beneficiarul va achita contravaloarea serviciilor prestate în termen de 30 zile de la data înregistrării facturii

c) Plata se va face cu instrumente bancare de decontare specifice, cu respectarea clauzelor prezentului contract.

CAPITOLUL  X
Încetarea contractului

Art. 20. Prezentul contract de delegare încetează în următoarele situaţii :

a) la expirarea duratei stabilite prin contractul de delegare, dacă părţile nu convin, în 
scris, prelungirea acestuia în condiţiile legii ;
b) în cazul în care  interesul naţional sau local o impune, prin denunţarea unilaterală de către delegatar, cu plata unei despăgubiri juste şi prealabile în sarcina delegatarului;

c) în cazul nerespectării obligaţiilor contractuale de către delegat, prin reziliere, cu plata unei despăgubiri în sarcina delegatului ;

d) în cazul nerespectării obligaţiilor contractuale de către delegatar, prin reziliere , cu plata unei despăgubiri în sarcina delegatarului;

e) la dispariţia, dintr-o cauză de forţă majoră, a bunului delegat sau în cazul imposibilităţii obiective  a delegatului de a-l exploata, prin renunţare, fără plata unei despăgubiri ;

f) în cazul în care interesul local o impune, prin răscumpărarea unei concesiuni, care se poate face numai prin act administrativ, la propunerea delegatarului; în acest caz se va întocmi o documentaţie tehnico-economică în care se va stabili preţul răscumpărării. În această situaţie de încetare a delegării nu se percep daune ;

g) alte clauze de încetare a contractului de delegare, fără a aduce atingere clauzelor şi condiţiilor reglementate de lege.

    i) în cazul în care delegatului îi sunt retrase autorizațiile legale sau licența. Retragerea sau încetarea valabilității licenței atrage revocarea hotărârii privind atribuirea contractului de delegare a gestiunii.

j) la intrarea în vigoare a serviciului județean gestionat sau orice alt serviciu zonal de gestionare a deșeurilor , caz în care efectele contractului vor înceta de plin drept, cu un preaviz prealabil de 3 luni și fără plata unei despăgubiri.

CAPITOLUL XI
Forţa majoră

Art.21. - Nici una dintre părţile contractante nu răspunde de neexecutarea la termen sau/şi de executarea în mod necorespunzător, total sau parţial, a oricărei obligaţii care îi revine în baza prezentului contract de delegare, dacă neexecutarea sau executarea necorespunzătoare a obligaţiei respective a fost cauzată de forţa majoră.

Partea care invocă forţa majoră este obligată să notifice celeilalte părţi în termen de 5 zile Producerea evenimentului şi să ia toate măsurile posibile în vedere limitării consecinţelor lui.

Dacă în termen de 10 zile de la producere, evenimentul respectiv nu încetează, părţile au dreptul să-şi notifice încetarea de plin drept a prezentului contract de delegare fără ca vreuna dintre ele să pretindă daune-interese.

CAPITOLUL XII
Rezilierea contractului de delegare
Art. 22. - Delegatarul are dreptul să declare contractul desființat de drept, fără punerea în întârziere și fără orice altă formalitate prealabilă ,în următoarele cazuri :

- încălcarea legislației de mediu  constatată de organele abilitate sau de către o comisie din partea delegatarului;

- încălcarea obligațiilor contractuale stabilite în sarcina delegatului  , constatată de o comisie din partea delegatarului.

CAPITOLUL XIII
Răspunderea contractuală

Art.23. - Nerespectarea dovedită de către părţile contractante a obligaţiilor contractuale prevăzute în prezentul contract de delegare atrage răspunderea contractuală a părţii în culpă.

CAPITOLUL XIV

 Litigii

Art. 24. – Părţile contractate vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

Art. 25. – În cazul în care nu este posibilă rezolvarea litigiilor pe cale amiabilă părţile se pot adresa instanţelor judecătoreşti române competente.

CAPITOLUL XV
Obligaţiile privind protecţia mediului

Art. 26.- (1)Delegatul se obligă să respecte toate obligaţiile legale în vigoare privind protecţia mediului, care decurg direct din prestarea serviciului de salubrizare în comuna Cumpăna judeţul Constanța, precum şi altele derivate din activităţile conexe serviciului, cum ar fi exploatarea utilajelor şi a parcului auto.

(2) Acolo unde nu se pot îndeplini prevederile acordurilor autorităţilor de mediu, delegatul va conveni cu acestea un program de conformare, cu termene scadente de realizare, care vor fi aduse la cunoştinţa delegatarului prin grija delegatului.
CAPITOLUL XVI

Acte normative de referinţă

Art. 27.- Prezentul contract  de delegare are la bază următoarele documente de referinţă :

a) Legea  nr. 51/2006 a serviciilor comunitare de utilităţi publice, cu modificările şi 
completările ulterioare;
b) Legea  nr. 101/2006 a serviciilor de salubrizare a localităţilor, cu modificările şi completările ulterioare;
f) Ordinul A.N.R.S.C. nr. 640/2022 privind Normele metodologice de stabilire, ajustare sau modificare a tarifelor pentru activităţile de salubrizare, precum si de calculare a tarifelor/ taxelor distincte pentru gestionarea deseurilor si a taxelor de salubrizare. 
g) Ordinul A.N.R.S.C. nr. 82/2015 privind aprobarea Regulamentului-cadru al serviciului de salubrizare a localităţilor

h) Ordinul A.N.R.S.C. nr. 111/2007 privind aprobarea Caietului de sarcini-cadru al serviciului de salubrizare a localităţilor
i) Ordinul A.N.R.S.C. nr. 112/2007 privind aprobarea Contractului-cadru de prestare a serviciului de salubrizare a localităţilor.

j) Ordonanţa de urgenţă nr. 92/2021 privind regimul deşeurilor;
k) Hotarârea Guvernului nr. 349/2005 privind depozitarea deșeurilor,cu modificările și completările ulterioare;

l)Hotărârea Guvernului nr. 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase, cu completările ulterioare. 
Art. 28.- Modificarea prezentului contract de delegare se face numai prin act adiţional încheiat între părţile contractante.

Delegatarul poate modifica unilateral partea reglementară  a prezentului contract de delegare, cu notificarea prealabilă a delegatului din motive excepţionale legate de interesul local.

Prezentul contract de delegare este însoțit de următoarele anexe:

- regulamentul serviciului de salubrizare – anexa 1;

- caietul de sarcini al serviciului de salubrizare – anexa 2;

- procesul-verbal de predare-preluare a bunurilor – anexa 3;

- indicatori tehnici corelaţi cu ţintele/obiectivele asumate la nivel naţional – anexa 4.

- tarifele practicate la data semnării contractului – anexa 5

Toate aceste anexe fac parte integrantă din cuprinsul prezentului contract, intră în vigoare la data semnării lui şi a fost încheiat în 2 (două) exemplare.

	                   DELEGATAR,

                  ------------------
	                                    DELEGAT,
                          -------------------------------

